בלתי נסלח (סרט, 2018)

בלתי נסלח (ברוסית: Непрощенный) הוא סרט קולנוע רוסי מסוגת הדרמה. בוים על ידי סאריק אנדראסיאן ובכיכובו של דמיטרי נאגייב, שנוטה לשחק בסרטים קומיים וזהו אחד מהתפקידים הדרמטיים הבודדים שלו. הקרנת הבכורה של הסרט נערכה בפסטיבל הסרטים הבינלאומי במוסקבה באפריל 2018 והוא יצא להקרנות מסחריות ב-27 בספטמבר 2018.‏ פסקול הסרט היה מועמד לפרס נשר הזהב 2019 בקטגוריית הפסקול הטוב ביותר. 1 ביולי 2002. מעל שמי איברלינגן מטוס נוסעים, טיסת 2937 של בשקיריאן איירליינס, מתנגש עם טיסת המטען DHX611 של DHL, בשל חוסר ערנות של פקח הבקרה האווירית, פיטר נילסן. 71 איש נהרגים, ביניהם גם משפחתו של האדריכל ויטאלי קאלוייב, שטסה אליו ממוסקבה לספרד. שנה וחצי לאחר מכן, לאחר שנודע לו שמו של פקח הטיסה בליל ההתרסקות, קאלוייב נוסע לנקום את דמם. 26 באוקטובר 2005. ויטאלי קאלוייב מדבר אל שופטי בית המשפט ואומר שהוא מת ביום האסון ואין דבר גרוע יותר מלאבד את כל משפחתך. 4 שנים קודם לכן, ויטאלי קאלוייב הוא מהנדס רוסי ממוצא אוסטי, שמפקח על בניית פרויקט אך מפקפק בבטיחות המבנה ודורש לעכב את מסירת המבנה על חשבון תשלומי קנס, על מנת להבטיח מבנה בטיחותי יותר. זמן קצר לאחר מכן הוא נשלח לברצלונה, ספרד לפקח על בניית פרויקט, אלא שעליו להיפרד ממשפחתו למשך שנה. שנה לאחר מכן הוא מחליט להזמין אליו את אשתו ושני ילדיו לספרד לנופש ולאחר מכן יוכל לחזור איתם חזרה לרוסיה. אשתו ממהרת להזמין כרטיסי טיסה לה ולילדיה והם עולים על טיסה 2937 של בשקיריאן איירליינס. קאלוייב ממתין בנמל התעופה בברצלונה להגעתם של אשתו וילדיו. אבל הזמן עובר והמטוס לא נוחת והוא מקבל את החדשות לפיהן הטיסה הייתה מעורבת בתאונה. מנקודה זו, הוא חש הרוס בזמן שדיווחים חדשותיים מאמתים נתונים לפיהם כל 71 הנוסעים שבטיסה נהרגו בתאונה האווירית. ויטאלי מגיע למקום ההתרסקות באיברלינגן, שבדרום גרמניה, מתחזה למתנדב ויוצא לחפש את משפחתו, הוא מוצא את גופת בתו ומתייפח מכאב. בינתיים, אנשי הבקרה האווירית בגרמניה מציעים לו לחתום על הסכם הקובע שחברות התעופה ישלמו עבור ההוצאות והנזקים שנגרמו למשפחתו ובכך ייסתם הגולל על המקרה. אך ויטאלי אינו רוצה את הפיצויים ומסרב לחתום, מאחר שגם החברה וגם עורכי הדין שלה לא מביעים את התנצלותם למקרה. כשהוא שומע שבקר התנועה האווירית במשמרת שבה נהרגה משפחתו הוא אדם בשם פיטר נילסן, הוא מאשים אותו במות משפחתו ומחליט להוציא ממנו התנצלות. שנה אחת מאוחר יותר, בביתו שבצפון אוסטיה, ויטאלי נשאר חבוי ואבל, כאשר הוא מקבל שיחה מהחוקר הפרטי אותו שכר למצוא את בקר התנועה האווירית שהיה אחראי לתאונה. הלה מדווח לו על מקום הימצאו של הפקח. ויטאלי מאתר את בית מגוריו של הפקח פיטר נילסן בשווייץ ועוקב אחריו. כשויטאלי מגיע לביתו של נילסן, הלה יוצא אליו עם בתו, הוא דוחק בילדה להיכנס ומנסה להבין מה ויטאלי רוצה ממנו, הם מתעמתים בפתח הדלת שלו ואחרי שנילסן מסרב להתנצל ומשליך את תמונת משפחתו של קאלוייב לקרקע ויטאלי דוקר את נילסן בצווארו והורג אותו. בבית המשפט השופטים דנים אותו לשמונה שנות מאסר ובמשפט הוא שואל אותם כיצד הם היו נוהגים לו היו רואים את משפחתם המתה באתר ההתרסקות. הוא מורשע ברצח אך הוא משוחרר תוך 3 שנים. הוא חוזר לביתו ברוסיה ומבקר את הקבר של משפחתו. דמיטרי נאגייב - ויטאלי קאלוייב קארינה קגרמאניאן - דיאנה ארטיום שקליאייב - קונסטנטין רוזה חאירולינה מרדג'אן אבטיסיאן מיכאיל גורבוי סמוול מוז'יקיאן ואדים צלאטי אירינה בזרוקובה סבסטיאן סיסאק טיסה 112 (סרט) "בלתי נסלח", במסד הנתונים הקולנועיים IMDb (באנגלית) "בלתי נסלח", במסד הנתונים הקולנועיים KinoPoisk (ברוסית) קדימון הסרט ביוטיוב "בלתי נסלח" באתר FestAgent.com נתוני הכנסות באתר קרן הקולנוע הרוסי "Снять фильм о Калоеве нужно было еще раньше" הודעת דמיטרי נאגייב באינסטגרם Поклонники шокированы внешностью сильно исхудавшего и постаревшего Дмитрия Нагиева 103 Кинорынок. Каропрокат: Матильда у президента, свадебная комедия и мама Реввы 104-й кинорынок: Большое кино и братья Андреасяны Обзор изменений графика кинорелизов России за неделю с 30 октября по 5 ноября «Непрощенный» — в прокате! Доброе утро. Фрагмент выпуска от 27.09.2018 «Непрощенный»: Дмитрий Нагиев в роли Виталия Калоева. Скоро в прокате. Доброе утро. Фрагмент выпуска от 21.09.2018